钦定古今图书集成/明伦汇编/氏族典/第378卷 > 孔戣
## 钦定古今图书集成/明伦汇编/氏族典/第378卷 > 孔戣

按《唐书孔巢父传》：“巢父从子戣，字君严，擢进士第，郑
滑卢群辟为判官。群卒，摄总留务，入为侍御史，累擢
谏议大夫，宦宠侧目。俄兼太子侍读，改给事中，江西
观察使，再迁尚书左丞，出为华州刺史。明州岁贡淡
菜、蚶蛤之属，戣奏罢之。历大理卿、国子祭酒。会岭南
节度使崔咏死，帝谓裴度曰：‘尝论罢蚶菜者谁欤度’”
以戣对。即拜岭南节度使，交广大治。穆宗立，以吏部
侍郎召，改右散骑常侍，还为左丞，以礼部尚书致仕。
卒，年七十三，赠兵部尚书，谥贞。子遵孺。